FK Viktoria Žižkov
<s>FK Viktoria Žižkov (puni naziv: Fotbalový klub Viktoria Žižkov) je češki profesionalni nogometni klub sa sjedištem u Žižkovu u Pragu.</s><s>Klub je osnovan 1903. godine pod imenom SK Viktoria.</s><s>Klub tradicionalno poznat po crvenoj, bijeloj i crnoj boji jedan je od osnivača prve profesionalne lige u tadašnjoj Čehoslovačkoj 1925. godine.</s><s>Uz Spartu i Slaviju bio je jedan od najboljih klubova lige, sezone 1927./28. čak osvaja i naslov prvaka koji će biti prvi i posljednji.</s><s>Nakon toga klub je zadesio period stagnacije koji će vrhunac dosegnuti nakon Drugog svjetskog rata.</s><s>Klub je između 1951. i 1965. nosio drugo ime te tada igra u nižim rangovima natjecanja.</s><s>Bolji period klub doživljava nakon prestanka komunističke vlasti.</s><s>Od 1993. do 2004. klub se stabilizira te povremeno nastupa u prvoj ligi, zadnji put u sezoni 2011./12.</s><s>Klub utakmice igra na stadionu u Žižkovu s kapacitetom od 5600 gledatelja.</s>

<s>Povijest</s>

<s>Počeci</s>

<s>Nogomet se u Žižkovu, praškom kvartu, počeo igrati još 1897. godine.</s><s>Prvi sastavi se počinju ovdje organizirati oko 1900. kada je osnovana Viktoria, koja vrlo brzo nestaje.</s><s>Klub se obnavlja 1903. članovi Češke sokolske zajednice Karel Pittl, Josef Friedl i Rudolf Bus.</s><s>Prvi tim činili su uglavnom polaznici žižkovskih škola.</s><s>Među najpoznatijim igračima tog vremena bili su učenici žižkovske  realke Antonín Hušek, Rudolf Klapka i Jaroslav Mysík.</s><s>Statut kluba odobren je 1904., čime je krug pretvoren u punopravni tim Sportovni klub Viktoria.</s><s>Godine 1906. klub je zabilježio jedan od prvih značajnijih uspjeha, pobjedu nad Spartom rezultatom 1-0.</s>

<s>Godine na stadionu Ohradě (1909.-1928.) 
Viktoria svoj stadion nije imala sve do 1909. godine.</s><s>Tek tada klub uspijeva dobiti zemljište nekadašnje biciklističke staze Ohradě (Veledrom Ohrada).</s><s>Iste godine 29. rujna svečano je otvoreno novo igralište.</s><s>Godine 1911. članom odbora momčadi postaje istaknuta osoba, Rudolf Henčl, kasnije predsjednik kluba.</s><s>Viktoria je tada zabilježila još jedan uspjeh, prvi put pobjeđuje Slaviju s 1-0. Iza Slavije će Viktoria  završiti sezonu u prvom saveznom prvenstvu.</s><s>U finalu Pohára dobročinnosti Slavia je 3:4 od Viktorije.</s><s>Isti suparnici sastaju seu finalu kupa 1913. i 1914. te će u oba navrata Viktorija pobijediti s 2:0, odnosno 1:0.</s><s>U prve dvije godine lige ekipa Žižkova zauzela je 3. mjesto.</s><s>Najveći uspjeh Viktoria je postigla u godini 1927./28. u kojoj je slavila svoj prvi i do sada jedini naslov prvaka.</s><s>Nakon toga, momčad je sudjelovala na Srednjoeuropskom kupu (Středoevropského poháru).</s><s>Viktoria je prošla protiv zagrebačkog Građanskog, ali je u polufinalu ispaa od bečkog Rapida.</s><s>Godine 1928. odlučeno je da se igralište u Ohradu sruši i da se na njegovom mjestu grade novi stanovi.</s><s>Momčad je pronašla mjesto za novi stadion u Starim Strašnicama (Starých Strašnicích) u Třebešinu.</s><s>Plan je bio da stadion ugosti oko 35.000 gledatelja, no čak i nakon otvorenja novog stadiona, Viktoria je često igrala na igralištima drugih praških klubova.</s>

<s>Period stagnacije (1928.-1948.) 
Posljednji veliki uspjeh klub je postigao 1929. godine, kada je postao viceprvak lige.</s><s>Uslijedio je postupni pad na tablici, koji je završio ispadanjem iz Prve lige 1934. godine.</s><s>Već  1936.</s><s>Viktoria se uspijeva vratiti u najviši rang, ali se sljedećih godina najviše borila za opstanak tamo.</s><s>Podbacila je u sezoni 1940./1941., kada je napustila najvišti rang.</s><s>Klub koji se suočavao s financijskim problemima odlučio je izgraditi nagnutu stazu za bicikliste između igrališta i tribina.</s><s>No, taj je korak značio daljnje gubitke za klupsku blagajnu.</s><s>Zbog slabe vidljivosti iza golova posjećenost nogometnih utakmica značajno je pala.</s><s>Viktoria se nakon dvije godine ponovno vratila u prvu ligu te je u sezoni 1943./44. zauzela 5. mjesto.</s><s>U obnovljenoj čehoslovačkoj ligi opet je imala problema, te je 1947. ponovno ispala u niži rang.</s>

<s>Nakon 1948.</s><s>U sezoni 1948./1949.</s><s>Viktoria je nakon jesenskog dijela bila prva.</s><s>No, nakon komunističkog prevrata dosadašnji rezultati su poništeni i proljeće se opet igralo ispočetka.</s><s>Novi režim odlučio je povezati sportske momčadi s industrijskim poduzećima, što se pokazalo kao težak udarac za klub.</s><s>U Žižkovu, koji je uglavnom bio stambeni prostor, nije bilo odgovarajućeg pokrovitelja za momčad.</s><s>Godine 1952. klub je konačno dodijeljen udaljenoj firmi Avii Čakovice.</s><s>Međutim, gubitak objekata za klub značio je praktički kraj.</s><s>Iste godine u Žižkovu je formiran tim s posebnim nazivom Údržba, koji je sljedeće godine preimenovan u Slavoj Žižkov.</s><s>Novi klub morao je krenuti s igranjem iz najnižih natjecanja.</s><s>Tek 1958. dospio je do divizije, ali je iduće godine prošao u 2. ligu.</s><s>Tada su igrači kluba ponovno počeli igrati u tradicionalnim prugastim dresovima.</s><s>Godine 1965. klub je konačno preimenovan u ViKtoria Žižkov.</s><s>Najbliži povratku u 1. ligu klub je bio 1967. godine kada je osvojio 2. mjesto u 2. ligi.</s><s>Zatim je uslijedilo razdoblje izmjenjivanja uspjeha i neuspjeha kada klub nestabilno putuje ligama.</s>

<s>Nakon pada komunizma i dolaska Vratislava Čekana (1992.-1996.) 
Godine 1992., kada je klubu prijetio bankrot, Viktoriju je kupio biznismen Vratislav Čekan.</s><s>Od Slušovica otkupljuje prava za sudjelovanje u ČMFL-u i jača klub kvalitetnim igračima.</s><s>Viktoria iduće sezone lagano prolazi u prvu ligu.</s><s>U sezoni 1993./1994. momčad je stigla do osmog mjesta.</s><s>Uz to, u finalu Kupa Češke igraju sa Spartom koju će nakon boljeg izvođenja jedanaesteraca pobjediti.</s><s>Sljedeće godine ekipa poseže za obranom kupa, ali u finalu gubi od Hradec Královéa na jedanaesterce.</s><s>U ljeto 1996.</s><s>Čekan je upao u financijske probleme i prodao klub.</s>

<s>Od 1996. do danas 
Najveći moderni uspjesi i skandali povezani su s radom Ivana Horníka.</s><s>U sezoni 2000./2001.</s><s>Viktoria je u finalu osvojia Kup pobjedom Sparte nakon produžetka rezultatom 2:1.</s><s>Ligaške 2001./02. godine naslov je izgubila tek u posljednjim minutama utakmice posljednjeg kola protiv Slavije i na kraju zauzela 3. mjesto.</s><s>Isti uspjeh ponovila je i sljedeće godine.</s><s>Godinu dana kasnije, u sezoni 2003/04 Viktoria je ispala u drugu ligu.</s><s>Nakon toga je izbila korupcijska afera.</s><s>U centru afere bio je menadžer Ivan Horník, a Viktoriji je nakon dokazivanja mita oduzeto 12 bodova od početka druge lige sljedeće godine.</s><s>Uz to je došla i smjena kadrova i nova uprava kluba.</s><s>U sezoni 2007./08. klub se vratio u najviše natjecanje, gdje se zadržao samo dvije godine.</s><s>Godine 2010./11. klub osvaja Gambrinus ligu, ali nakon godinu dana ispada i nastavlja igrati u 2. ligi.</s>

<s>U sezoni 2014./15. kulminirao je dugogodišnji dug, što je inače značilo i trenutni bojkot igrača zbog višemjesečnih neisplaćenih plaća.</s><s>Nakon toga, Gradska vijećnica četvrti Prag 3 (Žižkov), kojoj Viktorka duguje 900.000 kruna za najam stadiona, zatražila je otplatu duga.</s><s>To je povezano i s kasnijom prijetnjom gubitka vlastitog stadiona.</s><s>Unatoč tome, klub je uspio završiti na 4. mjestu, nekoliko bodova od napredovanja u najviše natjecanje.</s><s>No, 18. lipnja 2015. klub je izgubio drugoligašku licencu, uprava kluba je sve prihvatila i naknadno objavila da mora čekati vlasnika kluba i njegovu naknadnu odluku u kojem će natjecanju klub nastupati u sljedećoj sezoni 2015. /16.</s><s>Na kraju sezone je igrao ČFL, gdje je završio na 3. mjestu, a nakon što je prvi SK Viktorie Jirni odbio proći, a drugi SK Zápy nije dobio licencu, vratio se u 2. ligu.</s>

<s>Reference</s>

<s>Fudbalski ili nogometni klubovi u Češkoj</s>

